คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๕/๒๕๕๙เรื่องการขยายกำหนดเวลาการยื่นรายการชำระภาษีเงินได้นิติบุคคลตามประมวลรัษฎากรเพื่อความเป็นธรรมแก่นักลงทุน โดยที่การส่งเสริมการลงทุนในประเทศเป็นนโยบายสำคัญของทุกรัฐบาลตลอดมาดังที่มีการประกาศใช้พระราชบัญญัติส่งเสริมการลงทุนพ.ศ. ๒๕๒๐ จัดตั้งสำนักงานคณะกรรมการส่งเสริมการลงทุนและคณะกรรมการส่งเสริมการลงทุน (BOI)เพื่อพิจารณามาตรการอำนวยความสะดวกการให้สิทธิประโยชน์และสิ่งจูงใจต่าง ๆ แก่นักลงทุนตามมาตรฐานในนานาประเทศจนสามารถให้ความเชื่อมั่นแก่นักลงทุนเพิ่มรายได้ ก่อให้เกิดการจ้างงาน การใช้ทรัพยากรในประเทศการถ่ายทอดเทคโนโลยีและเพิ่มศักยภาพในการแข่งขันกับต่างประเทศ อย่างไรก็ตามในทางปฏิบัติและในความเข้าใจข้อกฎหมายของหน่วยงานตามกฎหมายว่าด้วยการส่งเสริมการลงทุนในบางครั้งอาจแตกต่างจากหน่วยงานตามกฎหมายอื่นซึ่งผู้เกี่ยวข้องได้ประสานและหาทางแก้ปัญหาเพื่อสร้างความรับรู้ ความเข้าใจและวางแนวทางปฏิบัติที่เหมาะสมอยู่แล้วความเข้าใจแตกต่างที่มีนัยสำคัญประการหนึ่งคือปัญหาการคำนวณกำไรสุทธิหรือขาดทุนสุทธิของกิจการที่ได้รับการส่งเสริมการลงทุนว่าในกรณีประกอบกิจการขาดทุนจะมีวิธีการคำนวณภาษีเงินได้นิติบุคคลที่ได้รับการส่งเสริมการลงทุนอย่างไรหากถือตามความเข้าใจและแนวปฏิบัติของสำนักงานคณะกรรมการส่งเสริมการลงทุนซึ่งสอดคล้องกับความเห็นของคณะกรรมการกฤษฎีกาและคำพิพากษาศาลภาษีอากรกลางวิธีการคำนวณจะแตกต่างจากคำวินิจฉัยของคณะกรรมการวินิจฉัยภาษีอากรและประกาศกรมสรรพากรซึ่งต่อมาได้มีคำพิพากษาศาลฎีกาที่ ๑๕๓๔๕/๒๕๕๘ อ่านคำพิพากษาเมื่อวันที่ ๑๖พฤษภาคม ๒๕๕๙วินิจฉัยให้การคำนวณภาษีเงินได้นิติบุคคลที่ได้รับการส่งเสริมการลงทุนต้องอยู่ภายใต้บังคับของประมวลรัษฎากรตามที่เจ้าพนักงานประเมินภาษีอากรคำนวณข้อนี้เท่ากับว่านิติบุคคลดังกล่าวต้องชำระภาษีให้ถูกต้องแต่โดยที่ล่วงเลยระยะเวลาการยื่นแบบแสดงรายการและชำระภาษีตามที่กฎหมายกำหนดจึงเป็นเหตุให้นิติบุคคลเหล่านั้นต้องชำระเงินเพิ่มและเบี้ยปรับอีกส่วนหนึ่งตามมาตรา๓ อัฏฐ วรรคสอง แห่งประมวลรัษฎากร รัฐมนตรีว่าการกระทรวงการคลังมีอำนาจขยายกำหนดเวลาการยื่นรายการชำระภาษีเงินได้และขยายกำหนดเวลาการยื่นคำร้องขอคืนภาษีอากรได้ตามความจำเป็นซึ่งต่อมาได้มีประกาศกระทรวงการคลัง เรื่องขยายกำหนดเวลาการยื่นรายการชำระภาษีเงินได้นิติบุคคลตามประมวลรัษฎากร ลงวันที่ ๑๖มิถุนายน พ.ศ. ๒๕๕๙ อนุมัติให้ขยายกำหนดเวลาดังกล่าวตามหลักเกณฑ์ วิธีการและเงื่อนไขที่กำหนด จนถึงวันที่ ๑ สิงหาคม ๒๕๕๙ อันมีผลทำให้บริษัทหรือห้างหุ้นส่วนนิติบุคคลดังกล่าวไม่ต้องเสียเบี้ยปรับหรือเงินเพิ่มหากได้ชำระเบี้ยปรับและเงินเพิ่มไว้แล้วก็ให้ขยายกำหนดเวลาการยื่นคำร้องขอคืนเบี้ยปรับและเงินเพิ่มออกไปเป็นภายในวันที่๑ สิงหาคม ๒๕๕๙ เช่นกัน โดยระบุเหตุผลไว้ในประกาศดังกล่าวว่าการขยายกำหนดเวลาเช่นนี้ เนื่องมาจากการปฏิบัติตามแนววินิจฉัยอันมีความคลาดเคลื่อนจากหน่วยงานราชการอื่นโดยมิได้มีเจตนาที่จะหลีกเลี่ยงการเสียภาษี แต่โดยที่ประกาศดังกล่าวยังไม่ครอบคลุมถึงบางกรณีซึ่งแม้อยู่ในบังคับเหตุผลอย่างเดียวกันแต่ไม่เป็นไปตามหลักเกณฑ์และเงื่อนไขบางข้อในประกาศฉบับนั้นจึงสมควรวางหลักเกณฑ์การขยายกำหนดเวลาการยื่นรายการชำระภาษีเงินได้นิติบุคคลตามประมวลรัษฎากรเสียใหม่ให้เกิดความเป็นธรรมตามนัยแห่งเหตุผลเดียวกันเพื่อประโยชน์ในการรักษาบรรยากาศการลงทุนและความมั่นคงทางเศรษฐกิจ โดยถือว่ากรณีนี้เป็นเรื่องที่ทุกฝ่ายยังคงต้องปฏิบัติตามคำพิพากษาศาลฎีกาแต่การจะชำระเมื่อใดและภายใต้หลักเกณฑ์ใดเป็นเรื่องของการบังคับคดีและวิธีปฏิบัติซึ่งมาตรา ๓ อัฏฐ วรรคสอง ให้เป็นอำนาจของฝ่ายบริหารอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่ง ดังต่อไปนี้ข้อ ๑ ในคำสั่งนี้ประกาศกระทรวงการคลัง หมายความว่าประกาศกระทรวงการคลัง เรื่องขยายกำหนดเวลาการยื่นรายการชำระภาษีเงินได้นิติบุคคลตามประมวลรัษฎากร ลงวันที่ ๑๖มิถุนายน พ.ศ. ๒๕๕๙ข้อ ๒ ให้ขยายกำหนดเวลาการยื่นรายการชำระภาษีเงินได้นิติบุคคลตามนัยแห่งประกาศกระทรวงการคลังออกไปจนถึงวันที่ ๑๕ สิงหาคม พ.ศ. ๒๕๕๙ อันมีผลทำให้บริษัทหรือห้างหุ้นส่วนนิติบุคคลนั้นไม่ต้องเสียเบี้ยปรับหรือเงินเพิ่มและให้ขยายกำหนดเวลาการยื่นคำร้องขอคืนเบี้ยปรับหรือเงินเพิ่มออกไปเป็นภายในวันที่๑๕ สิงหาคม ๒๕๕๙ ด้วยเช่นกันการขยายกำหนดเวลาตามวรรคหนึ่งเป็นการใช้อำนาจแทนรัฐมนตรีว่าการกระทรวงการคลังตามข้อ๒ ของประกาศกระทรวงการคลัง ซึ่งอาศัยอำนาจตามความในมาตรา ๓ อัฏฐวรรคสองแห่งประมวลรัษฎากรโดยอนุโลมและให้ใช้กับนิติบุคคลที่ยื่นแบบแสดงรายการและชำระภาษีเงินได้นิติบุคคลไว้ไม่ถูกต้องอันเนื่องมาจากการปฏิบัติตามแนววินิจฉัยของหน่วยงานราชการอื่นโดยมิได้มีเจตนาที่จะหลีกเลี่ยงการเสียภาษีตามเงื่อนไขในข้อ๓ ของประกาศกระทรวงการคลังและให้รวมถึงนิติบุคคลที่ได้ยื่นแบบแสดงรายการและชำระภาษีเงินได้นิติบุคคลไว้ไม่ถูกต้องแต่ได้มีคำพิพากษาถึงที่สุดให้ต้องชำระภาษีให้ถูกต้องก่อนวันที่มีประกาศกระทรวงการคลังแล้วด้วยข้อ ๓ ให้กระทรวงการคลังและสำนักงานคณะกรรมการส่งเสริมการลงทุนซักซ้อมความเข้าใจเกี่ยวกับวิธีปฏิบัติตามกฎหมายที่เกี่ยวข้องและอยู่ในอำนาจหน้าที่ของแต่ละฝ่ายให้เกิดความชัดเจนแล้วอธิบายหรือชี้แจงให้นักลงทุนทราบโดยเร็วเพื่อส่งเสริมและสร้างความเชื่อมั่นแก่นักลงทุนความในวรรคหนึ่งให้ใช้กับบรรดาหน่วยงานอื่นๆ ที่เกี่ยวข้องกับการลงทุนด้วย เพื่อให้เกิดความสะดวกในการทำธุรกิจและการลงทุนความเป็นธรรม และการสร้างความเชื่อมั่นแก่นักลงทุนข้อ ๔[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๙กรกฎาคม พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติวิศนี/ปริยานุช/จัดทำ๑๕ สิงหาคม๒๕๕๙วิชพงษ์/ตรวจ๒๒ สิงหาคม๒๕๕๙[๑] ราชกิจจานุเบกษา เล่ม๑๓๓/ตอนพิเศษ ๑๖๙ ง/หน้า ๑/๓๑ กรกฎาคม ๒๕๕๙